ჯორჯ ორუელი

ჯორჯ ორუელი (თახმი ჯოხო დო გვარი ერიკ არტურ ბლერი, ; დ. 25 მანგი, 1903,  მოტიჰარი, ინდოეთი — ღ. 21 ღურთუთა, 1950, ლონდონი) — ინგლისარი ჭარუ დო ესეისტი.

 ბიოგრაფია 
ორუელქ დებადჷ 1903 წანას ინდოეთის. 1904 წანაშე თინა ოხორანდჷ ინგლისის. 1917-1921 წანეფს ორუელი გურაფულენდჷ იტონიშ კოლეჯის. 1922 წანაშე  ინალენდჷ ბრიტანეთიშ პოლიციას მიანმარს. თიშ შურდგჷმაშ თე პერიოდიქ ეიხანტჷ 1934 წანას გჷმობჟინაფილ აკნარსხის „დღალეფი ბირმას“. 1927 წანას ორუელქ ქჷმიოტუ პოლიციას ინალუა პროტესტიშ შანო დო დირთჷ ინგლისშა, სოდეთ თინაქ 1936 წანაშახ ქჷდოსქიდჷ. თე პერიოდის ორუელი ობჟინუანდჷ მუში მაართა ნახანდეფს. 1937 წანას თინა ლჷმენდჷ ესპანეთიშ ომენოღალური ლჷმას მარქსისტული ართობაშ მუშეფიშ პარტიაშ განშე. მაჟირა მოსოფელიშ ლჷმაშ ბორჯის ჭარუ მუშენდჷ The Observer-იშ კორესპონდენტო. 1945 წანას ორუელქ გჷმაბჟინუ იანგე „ორინჯეფიშ ფერმა“, სოდეთ თინა ეთმოჭარუნს რუსეთის სოციალისტური იდეაშ მარცხის. 1949 წანას გიმიბჟინუ ორუელიშ არძაშე უმოსო ჩინებულ ნახანდიქ, რომანქ „1984“.

ორუელქ 1950 წანას 46 წანაშ ხანს ტუბერკულოზით დოღურჷ.

 ნახანდეფი 
 1933 Down and Out in Paris and London
 1934 დღალეფი ბირმას(Burmese Days)
 1935 პაპაშ ოსურსქუა
 1936 Keep the Aspidistra Flying
 1937 The Road to Wigan Pier
 1938 კატალონიაშ პატიოჩამალო
 1939 Coming Up for Air
 1945 ორინჯეფიშ ფერმა (Animal Farm)
 1948 ვითოშ ჩხოროშ ოთხონეჩდოოთხი (Nineteen Eighty-Four)

 რესურსეფი ინტერნეტის 
 ორუელიშ აკნარსხეფიშ არქივი შხვადოშხვა ნინეფშა
 ორუელიშ აკნარსხეფიშ არქივი (ინგლ.)
 ორუელი "1984" სხუნუა
 ორუელი "ორინჯეფიშ ფერმა" სხუნუა
 სტატიეფი ორუელიშ გეშა გემანული გაზეთი "ცაიტიშ" ვებხასჷლეფს ორუელიშ 100 წანაშ იუბილეშ გეშა  (გერმ.)
 ჯორჯ ორუელიშ "1984"

კატეგორია:ჯორჯ ორუელი
კატეგორია:ინგლისარი ჭარუეფი
კატეგორია:ინგლისარეფი
კატეგორია:დუნაბადი 1903
კატეგორია:ნაღურა 1950